पाएं अपने शहर की ताज़ा ख़बरें और फ्री ई-पेपरडाउनलोड करें
तिरुवनंतपुरम/नई दिल्ली. मानसून शनिवार को केरल पहुंच गया। केरल के साथ-साथ तमिलनाडु और तटीय कर्नाटक के कई इलाकों में मानसूनी बारिश हुई है। अगले एक-दो दिनों में कर्नाटक और आंध्रप्रदेश के सूखाग्रस्त इलाकों में भी बारिश के आसार हैं।
मौसम विभाग ने पिछले महीने पूर्वानुमान में कहा था कि मानसून 3 जून को केरल पहुंचेगा। पूर्वानुमान से पांच दिन पहले या बाद में मानसून का पहुंचना सामान्य माना जाता है। पिछले साल मानसून पांच जून को केरल पहुंचा था। हरियाणा में मानसून के २९ जून को पहुंचने की उम्मीद है।
केरल के ज्यादातर हिस्सों और लक्षद्वीप में 48 घंटे से बारिश हो रही है। केरल के कन्नूर में सबसे ज्यादा 29 सेमी बारिश हो चुकी है। 17 अन्य जगहों पर सात सेमी से ज्यादा वर्षा हुई है। मौसम विभाग के महानिदेशक एलएस राठौर ने बताया कि इस बार मानसून के लिए बेहतर स्थिति है। हालात नहीं बिगड़े तो 15 जुलाई तक पूरे देश में मानसून छा जाएगा।
अब कर्नाटक-आंध्र में देगा दस्तक
मानसून ने केरल के साथ-साथ दक्षिणी एवं मध्य अरब सागर, तटीय एवं अंदरूनी कर्नाटक, दक्षिण-पूर्वी एवं पश्चिम-मध्य बंगाल की खाड़ी के कुछ क्षेत्रों तथा तमिलनाडु के बहुत से स्थानों पर अपनी दस्तक दे दी है। अगले 48 घंटों में मध्य अरब सागर और कर्नाटक के बहुत से हिस्सों, दक्षिणी आंध्रप्रदेश के कुछ स्थानों तथा तमिलनाडु और बंगाल की खाड़ी के शेष हिस्सों में मानसून सक्रिय होने का अनुमान है।
पिछले साल सात राज्य सूखे के चपेट में थे
देश में 55 प्रतिशत खेतों में सिंचाई की व्यवस्था नहीं है। किसान मानसून पर निर्भर है। पिछले साल कमजोर मानसून से सात राज्यों में सूखा पड़ा। मानसून के सही समय पर पहुंचने से चावल, सोयाबीन और कपास की बुवाई शुरू हो जाएगी। इस साल सामान्य मानसून का अनुमान है।
बेंगलुरू में 122 साल का रिकॉर्ड टूटा
बेंगलुरू में बारिश ने 122 साल का रिकॉर्ड तोड़ दिया है। शुक्रवार को शहर में 100 मिमी बारिश हुई। इससे पहले बेंगलुरू में 16 जून 1891 को 101.6 मिमी बारिश हुई थी। बारिश से जुड़ी दुर्घटनाओं में तीन लोगों की मौत हो गई है। निचले इलाकों में पानी भर गया। कुछ मकानों को भी नुकसान पहुंचा है।
प्रदेश में तापमान गिरा
केरल में वक्तपर पहुंचे मानसून से प्रदेश के किसान भी खुश हैं। मानसून के हरियाणा में भी समय पर (29 जून) ही दस्तक देने की उम्मीद बंधी है। यहां मानसून के आगमन का समय २९ जून से जुलाई के पहले सप्ताह तक होता है। हालांकि आजकल प्रदेश के लोगों को तेज धूप और लू से काफी राहत है। पुरवाई के चलने से उमस तो बड़ी है लेकिन 47 डिग्री सेल्सियस तक पहुंच गए अधिकतम तापमान में करीब १क् डिग्री तक की गिरावट आई है।
प्रदेश के अधिकतर जिलों में अधिकतम तापमान 35 डिग्री सेल्सियस के आसपास बना हुआ है। वहीं हिसार, भिवानी और नारनौल में पारा ४क् डिग्री के आसपास बना हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva awa_Deva zho_Hant eng_Latn